Imtella' Novembru 8, 2021 - Aġġornata 8 Ta' Novembru, 2021 8:11am Issoktat il-kontroversja dwar dak li ħareġ mis-summit tal-COP 26 dwar it-tibdil fil-klima, fejn qed jingħad li ħafna mid-delegati preżenti fis-summit huma viċin l-industrija tal-gass u ż-żejt. Il-lista li kienet ippubblikata minn Nazzjonijiet Magħquda turi li aktar minn 500 delegat li huma viċin din l-industrija ngħataw permess jattendu għas-summit. Intqal li dan l-ammont jiżboq anki l-ikbar ammont ta' delegati minn pajjiż wieħed. Il-Brażil kien il-pajjiż bl-iktar delegati, li jlaħħqu 479. Il-kritiċi qalu li persuni viċin l-industrija tal-fjuwil ma jmisshomx tħallew jattendu għax influwenzaw id-deċiżjonijiet, tant li ma tteħdux azzjonijiet immedjati biex jitrażżan it-tibdil fil-klima. B'kollox hemm madwar 40,000 delegat minn madwar id-dinja li qed jattendi għal dan is-summit.